**Foto konkursa “Ogre četros gadalaikos” nolikums**

Biedrība “Foto klubs Ogre” sadarbībā ar Ogres novada pašvaldību un Ogres Vēstures un mākslas muzeju organizē foto konkursu “Ogre četros gadalaikos”.

**Mērķis un uzdevums**

1. Vēl un vēlreiz pārliecināties par Ogres pilsētas skaistumu un notikumu bagātību un parādīt to citiem;
2. dot iespēju visiem, kas fotografē, piedalīties Ogres pilsētas ainavas un notikumu fiksēšanā;
3. saglabāt nākamajām paaudzēm šodienas fotogrāfu redzējumu uz Ogres pilsētu un norisēm tajā.

**Laiks un vieta**

Foto konkurss notiek no **2015. gada 3. februāra līdz 2015. gada 1. decembrim** Ogres pilsētā.

**Dalība foto konkursā**

Foto konkursā var piedalīties visi Latvijas fotogrāfi. Visus iesūtītos darbus izskatīs īpaši izveidota žūrija un 30 izvēlētās fotogrāfijas tiks izstādītas.

**Darbu iesūtīšana un pieteikšanās konkursam**

1. Konkursa dalībniekiem darbi jāiesniedz elektroniski biedrībai “Foto klubs Ogre” **līdz 2015. gada 1.decembrim,** e-pasta adrese: info@fotoklubsogre.lv
2. Pieteikumā jānorāda:

♦ vārds, uzvārds, dzīves vieta, telefona numurs vai e-pasta adrese,

♦ iesūtīto darbu nosaukums, fotografēšanas laiki un vietas, tēmas īss apraksts.

**Konkursa noteikumi**

1. Konkursā tiek pieņemtas – ainavu un sadzīves jeb žanra fotogrāfijas.
2. Konkursā tiek pieņemti 3 darbi no katra dalībnieka.
3. Fotogrāfijām jābūt uzņemtām viena gada laikā četros gadalaikos (ziema, pavasaris, vasara, rudens) un **vienā vietā Ogrē.**
4. Viens darbs sastāv no četrām fotogrāfijām, kas uzņemtas vienā vietā.
5. Iesniedzamo attēlu lielums – ne mazāks kā 1200 pikseļu/DPI 100.
6. Katram autoram pēc organizatoru pieprasījuma, ir obligāti jāiesniedz žūrijas izvēlētie darbi izstādes darbu drukāšanai. Izmērs DPI 240/, īsākā mala ne mazāka par 1200 pikseļu.
7. Iesūtīto darbu autori neiebilst, ka darbi tiks nodoti izvērtēšanai Ogres Vēstures un mākslas muzeja krājuma komisijā, kas atbilstoši muzeja krājuma komplektēšanas stratēģijai izvēlēsies darbus muzeja krājuma papildināšanai. Ar muzeja krājuma papildināšanai izvēlēto darbu autoriem Ogres Vēstures un mākslas muzejs slēgs līgumu, kurā tiks noteiktas autortiesību un darbu izmantošanas saistības un garantijas.

**Vērtēšana un apbalvošana**

1. Visu dalībnieku iesūtītos darbus izskatīs un novērtēs žūrija.
2. Labākie darbi tiks izstādīti izstādē Ogres mākslas skolā vai Ogres kultūras centrā 2016. gada februārī.
3. Trīs labāko darbu autori saņems naudas balvas:

♦ 1. vieta 200 EUR;

♦ 2. vieta 100 EUR;

♦ 3. vieta 50 EUR.